**Stredisko Evanjelickej DIAKONIE, Diakonické centrum Sučany**

Partizánska 25, 038 52 Sučany

IČO: 37907409, DIČ: 2021970984

Tel.: 043/424 19 01, Tel./Fax: 043/424 19 00 mobil: 0918/616 092

e-mail: taskarova@mail.t-com.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Q. správa za I. štvrťrok 2017 SED Sučany**

1. **Konferencie, školenia, kurzy, odborné semináre**

***14. 03. 2017*** – Mgr. Lenka Taškárová - riaditeľka zariadenia, absolvovala odborný seminár na tému: Efektívna asertívna komunikácia, organizovaný nakladateľstvom FORUM s.r.o. v Bratislave. Cieľom seminára bolo naučiť sa zvládať náročné životné situácie, dokázať sa presadiť v nich asertívne s rešpektom k sebe, aj druhým ľuďom.

1. **Pracovné porady pre zamestnancov a klientov**

*Porada so zamestnancami:*

***09. 02. 2017*** – poradu otvorila pani riaditeľka Mgr. Lenka Taškárová, privítaním prítomných zamestnancov. Keďže sa jednalo o prvú poradu v tomto roku, zaželala zamestnancom úspešný a pokojný Nový rok 2017. Následne odovzdala slovo vrchnej sestre Františke Hüberovej.

*Vrchná sestra sa vyjadrila k nasledujúcim bodom:*

1. Podávanie liekov – dávať pozor pri presýpaní liekov z dávkovačov, sledovať aj užívanie mimoriadne ordinovaných liekov pri chorobe a pod. (ATB, sirupy) a tiež podávanie Nutridrinkov klientom ležiacim a s úbytkom váhy.

2. Hygiena u klientov s permanentným katétrom – dbať na zvýšenú očistu v okolí katétra.

3. Zapisovanie váhy a tlakov – nezabúdať doplniť údaje.

4. Inzulínové perá – uchovávať v chladničke a na izbách v puzdre.

5. Používanie plienok – nedávať cez deň klientom kombináciu plienok a plienkových nohavičiek.

6. Výmena služieb – v prípade nutnosti vymeniť službu neprepisovať bez upovedomenia, ale najskôr oznámiť vrchnej sestre.

*Pani riaditeľka pokračovala v porade:*

1. Kompresorové matrace – pri polohovaní a manipulovaní s klientmi alebo pri prezliekaní posteľnej bielizne dávať pozor na príslušenstvo, aby sa nepoškodilo a matrac fungoval správne.

2. Kľúčový pracovník – zapisovať dôležité informácie týkajúce sa klientov.

3. Informovala o zdvihnutí minimálnej mzdy a tým aj úprave platov zamestnancov.

4. Vyzvala k vzájomnej tolerancii, najmä čo sa týka zaučenia a začlenenia nových zamestnancov do kolektívu a pracovných povinností.

5. Konkrétne upozornenia ohľadom klientov (p. Pavlorková - strava, p. Bolibruchová – kontakty mimo zariadenia).

Diskusia:

* P. Rumanová – poznamenala, že nadčasy a nevyčerpaná dovolenka by sa dali riešiť prijatím nového zamestnanca, pani riaditeľka o prijatí zatiaľ neuvažuje.

V závere boli zamestnancom rozdané vyhlásenia o ročnom zúčtovaní a na podpis nové dodatky k pracovným zmluvám.

*Porada s klientmi:*

*08. 03. 2017 –* pani riaditeľka Mgr. Lenka Taškárová informovala klientov o zvyšovaní úhrady za pobyt k 01. 04. 2017. Preberali sa aj témy ohľadne stravy a prania bielizne.

**3. Duchovná práca pre zamestnancov a klientov**

*Duchovné služby*

O duchovné zaopatrenie v SED, ako aj prislúženie Večere Pánovej v rámci Služieb Božích sa pravidelne stará Mgr. Daniel Beňuch. Biblické hodiny sa konajú dva krát do mesiaca.

Pre bratov a sestry z rímskokatolíckej cirkvi je ponúkaná možnosť vysluhovania sviatosti zmierenia a svätej omše v prvý štvrtok v mesiaci.

V rámci biblioterapie poslúžia čítaním náboženských textov Mgr. Martina Špániková a Mgr. Monika Kalafutová. Klienti nášho zariadenia počúvajú biblické príbehy aj z CD a po ich vypočutí sú vedení k tomu, aby spoločne uvažovali nad ich výkladom. Na požiadanie je možné dohodnúť pastorálne stretnutie s duchovnými aj na izbách klientov.

**4. Prezentácia**

***09. 03. 2017*** *–* sa uskutočnilo Seniorálne presbyterstvo v Žiline, na ktorom bola prezentovaná práca SED v Sučanoch.

***26. 03. 2017*** *–* sa konal Seniorálny konvent v CZ Sučany, kde bola zaradená na schválenie diakonická správa, v ktorej je zahrnutá aj činnosť SED v Sučanoch.

**5. Vzdelávanie**

***09. 02. 2017*** *–* supervízia pod vedením supervízora PhDr. Soni Holúbkovej. Na supervízií sa stretáva zdravotnícky, opatrovateľský a sociálny personál. V rámci supervízie sa preberala téma: Zvládanie náročných situácií v zariadení.

**6. Realizované projekty na získavanie finančných prostriedkov**

Na opravu výťahu získalo zariadenie SED od Obecného úradu Sučany finančný príspevok vo výške 450,00 EUR.

**7. Peňažný dar**

0,00 EUR

**8.** **Počet personálu:**

(HPP) 32 osôb

(DVP) 4 osoby

Spolu: 36 osôb

Noví zamestnanci:

* Andrea Hríbová, opatrovateľka – od 18. 01. 2017 (HPP)
* Zita Prívozníková, opatrovateľka – od 13. 03. 2017 (DVP)

Skončený pracovný pomer:

* Andrea Hríbová, opatrovateľka – do 31. 03. 2017 (HPP)
* Beáta Rantová, opatrovateľka – do 31. 03. 2017 (HPP)

**Počet klientov:**

*Občania pribudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum začatia poskytovania služby** |
| Albína Gregušová | 1933 | 07. 03. 2017 |
| Júlia Mydlárová | 1941 | 09. 03. 2017 |
| Marta Pechová | 1944 | 30. 01. 2017 |
| Božena Ševčíková | 1933 | 26. 01. 2017 |
| Blažena Vydrová | 1938 | 16. 01. 2017 |

*Občania ubudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum úmrtia** |
| Ján Grofík | 1951 | 01. 01. 2017 |

*Občania odišli*:

|  |  |  |
| --- | --- | --- |
| **Meno a priezvisko** | **rok narodenia** | **dátum odchodu** |
| Božena Ševčíková | 1933 | 16. 02. 2017 |

*Počet klientov*:

Ženy: ZpS 17

Muži: ZpS 7

Ženy: DSS 1

Muži: DSS 2

Ženy špecializované zariadenie: 19

Muži špecializované zariadenie: 3

Samoplatiteľ: 1

Spolu klientov: 50

**9. Starostlivosť o budovu, ostatné práce**

* bežná údržba budovy (zimné práce spojené s odhŕňaním snehu, čistenie strechy),
* maľovanie chodby II. poschodie, suterén
* bežný servis postelí, nočných stolíkov, skríň, výmena vodovodných batérii, maľovanie znečistených stien,
* upratovanie IV. a V. poschodia budovy,
* revízia hasiacich prístrojov, hydrantu, hadíc,
* revízia výťahov, natieranie strojovne,
* prečistenie kanalizácie,
* rozmiestnenie nových vývesiek (požiarne smernice),
* deratizácia, dezinsekcia, monitoring.

**10. Akcie**

***24. 02. 2017*** – FILMOVÉ POPOLUDNIE

Niektorí klienti Strediska Evanjelickej Diakonie, Domu Dobrého Pastiera v Sučanoch strávili chvíle posledného piatkového dopoludnia mesiaca február spoločným sledovaním filmu z roku 1958, ktorý je prvou slovenskou koprodukciou domácej a maďarskej filmovej tvorby s názvom „Dáždnik svätého Petra“. Film je adaptáciou rovnomenného románu maďarského spisovateľa so slovenskými koreňmi Kálmána Mikszátha a rozpráva spletitý príbeh o histórii červeného dáždnika, ktorým podľa legendy ochránil svätý Peter osirelú sestru glogovského farára pred prudkým lejakom. Filmovým dopoludním si naši klienti oživili časy minulé, kedy chodili spoločne do kina, či divadla na rôzne predstavenia a boli aktívnymi účastníkmi kultúrneho života vo svojom domácom prostredí, v ktorom žili. Súčasťou tohto februárového dopoludnia bola tiež gratulácia klientom, ktorí v mesiaci február slávili svoje narodeniny a meniny.

***21. 03. 2017*** – OSLAVUJEME SPOLOČNE

Ani mesiac marec nebol výnimkou a uskutočnili sme v ňom tiež spoločnú narodeninovo-meninovú oslavu pre klientov, ktorí v tomto mesiaci slávili svoj sviatok. Stretli sme sa v priestoroch spoločenskej miestnosti žltého oddelenia v dopoludňajších hodinách, kde po gratuláciách, spoločnom prípitku, občerstvení sa sviežim koláčikom a drobným pečivom sa klientom poďakoval a zároveň tiež predstavil zaujímavým rozprávaním o svojom živote jeden z marcových oslávencov – pán Tomáš Niňaj, ktorý oslavuje v jeden deň svoje narodeniny aj meniny. Po spoločných chvíľach sa klienti opäť vrátili na svoje izby vďační však i za tento spoločne prežitý čas.

***07. 03. 2017*** – SPOMÍNAME NA KNIŽNÚ KLASIKU

Dopoludnie s týmto názvom sa v Stredisku Evanjelickej Diakonie, Dome Dobrého Pastiera konalo v mesiaci marec, ktorý je známy ako mesiac knihy. Klienti si vypočuli úryvky z diel slovenskej literatúry 20. storočia. Prvým autorom bol významný slovenský realistický prozaik Martin Kukučín vlastným menom Matej Bencúr, ktorý pochádzal z dolnooravskej dedinky Jasenová. V súvislosti s ním sa jednej klientke oživili spomienky už pri počutí jeho mena. Vyrastal v rodine roľníka a tak si už od detstva osvojoval nazeranie a myslenie prostého dedinského človeka. Jeho poviedka „Rysavá jalovica“, z ktorej ukážky sme si vypočuli, sa dostala do učebníc, bola zdramatizovaná a sfilmovaná. Postavy tohto diela – Adam Krt, Adam Trnka a ich manželky Evy vstúpili do povedomia ľudí v celom Československu. Ďalším nemenej významným predstaviteľom slovenskej poviedky, dramatikom, básnikom, prekladateľom, redaktorom a politikom, ktorého ukážku sme spoločne v marcovom dopoludní mohli počuť, bol rodák z Tajova Jozef Gregor Tajovský. Vo svojich dielach vytvoril nezabudnuteľné literárne postavy. Jednou z nich bola i Mamka Pôstková - vzor obetavej a čestnej ženy. Uvedomili sme si, že i pre nás dnes môžu byť portréty Tajovského prostých chudobných ľudí príkladom, pretože i napriek tomu, v akej situácii sa ocitli sú naplnení bohatstvom ľudského citu, bohatstvom ľudského charakteru. Posledným autorom, ktorému sme venovali pri počúvaní s klientmi svoju pozornosť bol rodák z Turca Janko Jesenský, ktorý do svojich románov a poviedok zas vniesol mestské a malomestské prostredie. Jemná irónia, zmysel pre grotesku a predovšetkým humor boli znakmi aj vypočutej ukážky z poviedky „Slnečný kúpeľ“. Klienti, ktorí sa zúčastnili tohto marcového dopoludnia odchádzali po skončení s oživenými spomienkami, ktoré sú ich veľkým životným bohatstvom.

**11. Práca s klientom**

Práca s klientom vychádzala z bio-psycho-sociálno-spirituálnych potrieb klientov. Smerovala k budovaniu vzťahov založených na vzájomnej dôvere klientov a pracovníkov zariadenia.

Sociálne pracovníčky upriamili svoju prácu predovšetkým na poznávanie potrieb a individuálny prístup, cieľom ktorého je osobnostný rozvoj každého klienta. Pravidelný kontakt s obyvateľmi zariadenia dával priestor na získavanie a zber informácií potrebných pre poskytovanie kvalitnej sociálnej služby. Prostredníctvom opatrovateľov, rodiny a priateľov sa zisťovali nielen záujmy, záľuby a koníčky ale aj problémy, ktoré zarmucovali klientov, v prvom rade tých, ktorí sú v procese adaptácie. Personál sociálneho a zdravotného úseku sa snažil vytvárať obyvateľom rodinnú atmosféru, ako predpoklad rýchlej sociálnej adaptácie a zároveň spríjemnenie procesu starnutia klientov v zariadení.

Pri práci bol kladený dôraz na aktivizáciu a terapiu, ktorá sa uplatňuje pri individuálnych ako aj skupinových stretnutiach. Práca v priebehu dňa bola rozdelená do troch blokov.

V ranných hodinách prebiehala pohybovo – koncentračné cvičenie s dôrazom na precvičovanie horných a dolných končatín, krčnej a hrudnej chrbtice využívajúc pritom jednoduché pomôcky akými sú napr. loptičky, vrkoče, šatky a vrecúška. Účelom koncentračného cvičenia je primäť mozog, aby vedome spolupracoval na stanovenom zámere.

V odpoludňajších hodinách pokračuje práca s klientom skupinovou aktivizáciou a terapiou, ktorá vychádza z týždenného plánu aktivít, prihliadajúc na aktuálny stav a možností každého klienta.

Práca s klientom mala rozvíjajúcu tendenciu i v prvých troch mesiacoch roka. Počas zimných mesiacov sa využívali prvky hudby (tancovanie, tlieskanie, spievanie piesní, relaxácia pri hudbe a aromalampách)  a tiež rôzne výtvarné techniky (vyfarbovanie obrázkov, modelovanie z papierovej hmoty, tvorba koláží...). Niektoré aktivity boli zamerané na precvičovanie jemnej motoriky (práca s krepovým a novinovým papierom, lúskanie fazule...). Spoločné chvíle trávili počúvaním povestí, biblických príbehov, diel slovenských autorov či pozeraním dokumentov o krásach nášho Slovenska. Na tieto voľnočasové aktivity počas chladnejších dní sa využívala aj reminiscenčná miestnosť, ktorá navodzovala príjemnú atmosféru pripomínajúcu domov. Klienti po týchto formách aktivít zvyknú nadviazať rozhovory a obohatiť ostatných zaujímavými diskusiami, ktoré sú naplnené ich skúsenosťami a postrehmi, ktoré životom získali. K oživovaniu spomienok tiež slúžili reminiscenčné kartičky a fotografie.

Keďže súčasťou programu pre klientov s demenciou je kognitívna rehabilitácia, ktorej cieľom je posilnenie krátkodobej a dlhodobej pamäte, stimulácia rôznych oblastí mozgu a zvýšenie sebavedomia účastníkov bol vytvorený priestor klientom aj v tejto oblasti. Pomocou pracovných listov, jednoduchých úloh klienti realizovali tréning pamäti a precvičili aj ďalšie kognitívne funkcie.

S príchodom teplejších jarných dní bola možnosť vyjsť opäť na prechádzky na čerstvom vzduchu. Klienti si mohli oddýchnuť a načerpať nové sily pohybom, či posedením na lavičkách vonku.

Aktivizácie s prvkami terapií boli zamerané na aktuálne ročné obdobie a prichádzajúce veľkonočné sviatky.

Treťou časťou dňa je individuálna práca, ktorá prebiehala v odpoludňajších hodinách za podmienok, ktoré klientovi najviac vyhovovali. Pri priamom kontakte s klientom sa využívali prvky aktivizácie a rôznych terapií. V rámci individuálnej práce s klientom sa vo veľkej miere využíval rozhovor ako prostriedok na získanie informácií, monitorovanie ich aktuálnych potrieb, či vymedzenie a riešenie problému. Súčasťou individuálneho prístupu sú metódy validácie podľa NaomiFeil. Jej jednoduché techniky ako empatické počúvanie, spomínanie na minulosť, dotyk, hudba a pod. pomáhajú udržať ducha starnúceho človeka, vytvoriť znovu pocit dôstojnosti a akceptovať ich hľadisko reality. Pokračovalo sa tiež vo vypracovávaní, samotnej realizácii a raz za pol roka i vo vyhodnocovaní „Individuálnych plánov“.

Všetky skupinové aj individuálne stretnutia ú po skončení spracovávané a zdokumentované.

Súčasťou práce s klientom boli i pravidelné nákupy, ktoré sa pre klientov realizovali raz do mesiaca. Nakupoval sa im tovar podľa aktuálnych požiadaviek, väčšinou potraviny ako sladkosti, nápoje alebo drogéria.

Raz do mesiaca bola usporiadaná narodeninovo - meninová oslava, ktorá klientom umožňovala nadviazať nové a upevniť už vzniknuté sociálne vzťahy.

**12. Výsledky hospodárenia**

|  |  |
| --- | --- |
| Stav na jednotlivých účtoch | -17 224,96 € |
| Stav pokladne k 31. 03. 2017 | 826,10 € |
| *Príjmy:* | |
| Príspevok za služby na základe zmluvy | 68.126,53 € |
| Nájomné za nebytové priestory | 6.430,20 € |
| Príspevky od VÚC | 25.234,64 € |
| Príspevky od MPSVaR | 24.000,00 € |
| 2 % dane | 0,00 € |
| *Výdavky:* | |
| mzdy | 55.506,62 € |
| príspevok zamestnávateľa DDS | 278,88 € |
| odvody | 19.098,03 € |
| SF | 298,39 € |

**13. Plány do budúcnosti**

– Svojou službou neustále pokračovať na vytváraní kvalitných vzťahov, medzi SED v Sučanoch a Žilinským samosprávnym krajom, mestom Martin, Obecným úradom v Sučanoch ako aj s okolitými obcami.

– V spolupráci s Ústredím Evanjelickej diakonie ponúknuť školenie zamerané na vyššiu odbornosť zamestnancov.

– Zúčastňovať sa školení a odborných prednášok za účelom získania vedomostí a ich aplikovania v službe s klientom.

* Modernizácia výťahu TONY 500.

– V rámci bohoslužobného života, pozývať do zariadenia bratov farárov z turčianskeho seniorátu.

– V rámci svojich možností prinášať našim klientom radosť prostredníctvom pekného kultúrneho programu. Rozšíriť spoluprácu s Evanjelickou spojenou školou v Martine a Biblickou školou v Martine.

– Pokračovať v spolupráci s Centrom MEMORY v Bratislave, Občianskym združením TERAPEUTIKA v Bratislave, Občianskym združením Spoľah v Banskej Bystrici a Tatra Akadémiou v Prievidzi.

– Svojou službou šíriť dobré meno Evanjelickej diakonie ako aj Evanjelickej cirkvi augsburského vyznania.

V Sučanoch dňa 20. 04. 2017

……………………………………………….

Mgr. Lenka Taškárová

štatutárny zástupca SED Sučany